actus
Store norske leksikon,Religion og filosofi,Filosofiens historie,Middelalderens og renessansens filosofi
Actus betyr aktualitet eller virkelighet. Actus og potentia er et sentralt begrepspar innen skolastikken. Det svarer til Aristoteles' begrepspar energeia og dynamis som kan oversettes med henholdsvis virkelighet og mulighet. Den latinske formen er mest benyttet.
Begrepsparet anvendes av Aristoteles for å beskrive organisk vekst: Treet aktualiserer (virkeliggjør) det som finnes som mulighet i frøet.Actus purus, betyr ren aktualitet eller virkelighet, og er et skolastisk uttrykk med røtter i Aristoteles' filosofi. Det betegner hos Thomas Aquinas Gud som den fullkomne værensfylde, hvor alle universets positive muligheter er virkeliggjort som absolutt sannhet, godhet og væren. Les mer i Store norske leksikon skolastikk Aristoteles Thomas Aquinas